CELEX: 62020TN0623
Language: da
Date: 2020-10-09 00:00:00
Title: Sag T-623/20: Sag anlagt den 9. oktober 2020 — Sun West m.fl. mod Kommissionen

30.11.2020   
            
            
               DA
            
            
               Den Europæiske Unions Tidende
            
            
               C 414/45
            
         
      Sag anlagt den 9. oktober 2020 — Sun West m.fl. mod Kommissionen
      (Sag T-623/20)
      (2020/C 414/67)
      Processprog: fransk.
      
         Parter
      
      
         Sagsøgere: Sun West (Saint-Allouestre, Frankrig), JB Solar (Saint-Allouestre), Azimut56 (Saint-Allouestre) (ved advokat S. Manna)
      
         Sagsøgt: Europa-Kommissionen
      
         Påstande
      
      Sagsøgerne har nedlagt følgende påstande:
      
                  —
               
               
                  Kommissionens afgørelse SA.40349 (2020/MI2) B2/AD/MKL/D*2020/091023 af 28. juli 2020 om afvisning af sagsøgernes klage af 2. marts 2020 vedrørende Frankrigs statsstøtte til solcelleproducenter i medfør af prisbekendtgørelserne af 10. juli 2006 og af 12. januar og 31. august 2010 annulleres, eftersom:
                  
                              —
                           
                           
                              Sagsøgerne må kvalificeres som »interesserede parter« som omhandlet i artikel 1, litra h), i forordning (EU) 2015/1589, og at de som følge heraf i medfør af denne forordnings artikel 24, stk. 2, har ret til at indgive en klage for at underrette Kommissionen om ulovlig støtte.
                           
                        
                              —
                           
                           
                              Kommissionen er forpligtet til at indlede den indledende undersøgelsesfase for alle klager vedrørende ulovlig støtte i medfør af artikel 12, stk. 1, i forordning (EU) 2015/1589.
                           
                        
                              —
                           
                           
                              Kommissionen har pligt til at anvende EUF-traktatens bestemmelser om statsstøtte og kan ikke udvise passivitet.
                           
                        
                              —
                           
                           
                              Sagsøgerne anvendte standardformularen i artikel 33 i forordning 2015/1589.
                           
                        
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremsat fem anbringender.
      
                  1.
               
               
                  Første anbringende vedrørende en tilsidesættelse af artikel 1, litra h), i Rådets forordning (EU) 2015/1589 af 13. juli 2015 om fastlæggelse af regler for anvendelsen af artikel 108 i traktaten om Den Europæiske Unions funktionsmåde (EUT 2015, L 248, s. 9, herefter »forordning 2015/1589«). Sagsøgerne har i denne forbindelse gjort gældende, at de er »interesserede parter«.
               
            
                  2.
               
               
                  Andet anbringende om tilsidesættelse af artikel 24, stk. 2, i forordning 2015/1589. Efter sagsøgernes opfattelse er en klage fra en »interesseret part« omfattet af anvendelsesområdet for ovennævnte artikel.
               
            
                  3.
               
               
                  Tredje anbringende om en tilsidesættelse af artikel 12, stk. 1, i forordning 2015/1589, eftersom Kommissionen i medfør af denne bestemmelse var forpligtet til straks at indlede den indledende undersøgelsesfase vedrørende enhver klage om ulovlig støtte.
               
            
                  4.
               
               
                  Fjerde anbringende om en tilsidesættelse af artikel 107 TEUF, 108 TEUF og 109 TEUF samt af forordning 2015/1589. Det er sagsøgernes opfattelse, at Kommissionen har pligt til at anvende de bestemmelser i traktaten om Den Europæiske Unions funktionsmåde, som finder anvendelse på statsstøtteområdet, og ikke kan udvise passivitet ved undersøgelsen af en klage, der underretter om ulovlig støtte.
               
            
                  5.
               
               
                  Femte anbringende om en tilsidesættelse af artikel 33 i forordning 2015/1589. Sagsøgerne har i denne forbindelse anført, at de anvendte standardformularen i artikel 33 i forordning 2015/1589.